open-index/open-wikipedia-markdown huggingface dataset:
Eugene Fama

**Eugene Francis «Gene» Fama** (født 14. februar 1939) er professor i økonomi ved universitetet i Chicago. Fama er særlig kjent for sine arbeider innen finans, ikke minst porteføljeteori og prising av verdipapirer. Fama er anerkjent som en av de fremste økonomer innen sitt fag og mottok Sveriges Riksbanks pris i økonomisk vitenskap til minne om Alfred Nobel i 2013.

## Utdannelse og karriere
Eugene Fama avla en bachelorgrad ved Tufts University i 1960, deretter en master of business administration og en doktorgrad ved University of Chicago Booth School of Business i 1964. Doktoravhandlingens tema var «The Behavior of Stock Market Prices».

Han har vært ansatt ved University of Chicago siden 1963, fra 1968 som professor i finans.

Han har skrevet to bøker og publisert over 100 artikler i vitenskapelige tidsskrifter.

## Økonomiske teorier
Den kjente hypotesen om effisiente markeder blir ofte knyttet til Fama. Denne hypotesen sier at det ikke er mulig å forutse hvordan prisen på et verdipapir vil utvikle seg i fremtiden, fordi all relevant informasjon er reflektert i markedskursene på ethvert tidspunkt. Man skiller i blant mellom sterk, halv-sterk og myk markedseffisiens. En sentral konsekvens dersom hypotesen stemmer er at prisutviklingen fremover ikke kan "spås" ved hjelp av tidligere utvikling.

Fama har også utviklet den såkalte Fama-French-modellen, som brukes til å analysere avkastningen på ulike aksjer, basert på ulike egenskaper ved selskapene som har utstedt dem. Den opprinnelige modellen inneholdt tre faktorer: selskapets størrelse, forholdet mellom markedsverdi og bokført verdi av egenkapitalen i tillegg til såkalte fra kapitalverdimodellen, som angir i hvor stor grad bransjen til selskapet varierer i takt med de generelle konjunkturene.

## Publikasjoner

### Bøker
* *The Theory of Finance* (med Merton Miller). 1972. Holt, Rinehart and Winston. ISBN 0030867320
* *Foundations of Finance: Portfolio Decisions and Securities Prices* 1976. New York: Basic Books ISBN 0465024998

## Referanser

 
## Eksterne lenker
* 
* 
*  Eugene F. Fama  Hjemmeside ved University of Chicago
*  John Cassiday: Interview with Eugene Fama The New Yorker
Mauro Fiore

**Mauro Fiore** (født 1964 i Marzi i Italia) er en italiensk-amerikansk filmfotograf.

## Biografi
Mauro Fiore ble født i Italia, før familien emigrerte til USA i 1971. Han studerte ved Columbia College i Chicago og gikk ut med en BA i 1987. Etter studiene jobbet Fiore i Europa, før han slo følge med studiekompisen Janusz Kamiński til Hollywood. Mens Kamiński jobbet seg opp som sjefsfotograf, jobbet Fiore for han som gaffer og lyssetter. I 1993 ble Kamiński sjefsfotografen til Steven Spielberg, og Fiore fulgte med som ansvarlig lyssetter og andre-kameramann. Fiore jobbet også under John Schwartzman på Michael Bay-filmene *[[The Rock]]* og *[[Armageddon (film)|Armageddon]]*.

Siden 1995 jobbet han også som sjefsfotograf, men i hovedsak på mindre filmer, før han fikk sitt gjennombrudd i 2000 med Janusz Kamińskis regidebut, *[[Lost Souls (film)|Lost Souls]]*. Etter dette har han jobbet med bl.a. Michael Bay (igjen), Renny Harlin og Joe Carnahan. 

Fra oktober 2007 til februar 2008 jobbet Fiore på James Camerons Avatar. Fiores arbeid utgjorde 30% av den ferdige filmen. Han vant Oscar for beste kinematografi for arbeidet.

## Utvalgt filmografi
* 2000: *[[Lost Souls (film)|Lost Souls]]* – Regi: Janusz Kamiński
* 2000: *[[Get Carter (2000)|Get Carter]]* – Regi: Stephen T. Kay
* 2001: *[[Driven]]* – Regi: Renny Harlin
* 2001: *[[The Center of the World]]* – Regi: Wayne Wang
* 2001: *[[Training Day]]* – Regi: Antoine Fuqua
* 2003: *[[Tears of the Sun]]* – Regi: Antoine Fuqua
* 2005: *[[The Island]]* – Regi: Michael Bay
* 2006: *[[Smokin’ Aces]]* – Regi: Joe Carnahan
* 2007: *[[The Kingdom]]* – Regi: Peter Berg
* 2009: *[[Avatar (film)|Avatar]]* – Regi: James Cameron

## Referanser


## Eksterne lenker
* 
* Mauro Fiore bei cinematographers.nl
Elissar Zakaria Khoury

**Elissar Zakaria Khoury** (arabisk: إليسار زكريا خوري) (født 1972), kjent som **Elissa** er en libanesisk sanger. 

## Biografi
Elissar Zakaria Khoury har libanesisk far og syrisk-libanesisk mor. Mormoren hennes var også libaneser fra Marjayoun i Sør-Libanon. Hun vokste opp i Bekaadalen i Libanon. Hun tok en grad i statsvitenskap fra det libanesiske universitetet. 

## Referanser


## Eksterne lenker
* 
* 
* 
*
Kenneth Jonassen

**Kenneth Jonassen** (født 3. juli 1974 i Herning) er en dansk badmintonspiller. Han tok i 2008 EM-gull på hjemmebane, og har også en rekke mindre internasjonale titler. Jonassen var tatt ut til å representere Danmark under Sommer-OL 2008, der han røk ut i andre runde mot Lee Hyun-il fra Sør-Korea. 

## Referanser


## Eksterne lenker
*
Przemysław Wacha

**Przemysław Wacha** (født 31. januar 1981 i Głubczyce) er en polsk badmintonspiller. Hans største internasjonale triumf er en bronsemedalje i EM i 2008 som gikk i Danmark. Wacha var tatt ut til å representere Polen under Sommer-OL 2008, der han røk ut i tredje runde mot Bao Chunlai fra Kina. 

## Referanser


## Eksterne lenker
*
Sandnes Turnforening

**Sandnes Turnforening** er den største turnforeningen i Sandnes kommune.

## Historie
Turnforeningen ble stiftet 3. desember 1890 av Ingebret Mossige, Reiar Kluge, J. Sørbø, O. Anfindsen og O. J. Ikdal.

## Formål
*Turnforeningens formål er å drive idrett organisert i Norges idrettsforbund og olympiske og paralympiske komité (NIF).*
*Arbeidet skal preges av frivillighet, demokrati, lojalitet og likeverd. All foreningens aktivitet skal bygges på grunnverdier som idrettsglede. Helse og ærlighet.*

## Konkurransegrener
Sandnes Turnforening konkurrerer i flere grener i Norges Gymnastikk- og Turnforbund sin regi. Blant annet Turn menn, Turn kvinner og troppsgymnastikk. Foreningen har hevdet seg i norgestoppen i alle grenene.

Innen turn har Sandnes Turnforening bl.a hatt OL vinner Nils Voss som var med på å skaffe gullmedalje til Norge i Olympiaden i Stockholm i 1912. 

## Turnhallen
Det første treningslokale til Sandnes Turnforening var Sandnes Forsamlingslokale. Dette ble leid frem til 1912 da Sandnes Turnforening fikk lokalet i gave fra kommunen. Bygget ble da omdøpt til "Turnhallen". I 1956 ble Sandnes kommune interessert i Turnhallen som lå i Langgaten 78 og 80 på grunn av gateregulering. De inngikk da en avtale med Sandnes Turnforening der den Langgaten 78 og 80 ble byttet mot tomten Langgaten 91 samt 200 000. I 1959 startet byggingen av den nye turnhallen, og 11. juni 1960 åpnet turnveteranen Martin O. Anfindsen den nye Turnhallen. 

I september 2010 flyttet Sandnes Turnforening inn i ny turnhall i Vågen i Sandnes. Denne ligger i forbindelse med Vågen videregående skole og er spesielt tilrettelagt for turn.

## Referanser


## Litteratur
**Sandnes Turnforening 1890-1990 100 år*.
Frank Znort Quartet

**Frank Znort Quartet** (**FZQ**) er et jazz/punk-storband fra Oslo. De er kjent for å ha holdt gratis konserter for Oslos befolkning hver eneste søndag siden starten i 1998 og frem til i dag. 

De begynte å holde søndagskonserter på St. Hallvards bistro i Gamlebyen, men flyttet etter hvert konsertene til Grønlandshagen. Midt på 2000-tallet spilte de en kort periode på Café Con Bar. Siden 2007 har de hatt sine opptredener på BLÅ. Da konsertsteder var pålagt stengt for publikum under Koronapandemien ble konsertene fortsatt gjennomført hver søndag og direkte-strømmet på internett. 

FZQ har aldri vært en kvartett og består av 15 faste musikere, to faste teknikere og et stadig økende antall gjesteartister. 

Det er blitt laget to filmer om og med bandet. I 2005 kom dokumentaren *Tamburinmannen*, regissert av Kari Anne Moe, om FZQs tamburinspiller og sanger Willy Shanty, hans reise tilbake til fødelandet Uganda og hans mor. I 2007 kom Gunnar Knutsens dokumentarfilm *Folkefor* som tar for seg hele historien bak FZQ.

FZQ har gitt ut tre studioalbum, det siste *Perler Fra Svin*, et dobbeltalbum, er innspilt i Abbey Road Studios. 
På hver konsert lodder de også ut tre eksemplarer av foregående søndags konsertopptak (ca. 500 fullverdige CD-album er utgitt pr. 16. februar 2014). 
Bandet har i gjennomsnitt  tilskuere pr. år fordelt på 52 søndager.

## Medlemmer
Runar «Kula» Johannesen, Brage Bragli Alstadheim, Anette Waller, Pål Waller, Jon Hagevik, Hans Wagner, Daniel Storm «Larris» Engen, Torstein Nystrøm, Alexander Salas Johansen, Kjerstin Owren, Vetle Arnesønn Bjørnstad, Eivind Bjørnes, Ole Stormarken, Ramon Parraguez, Jørund Vålandsmyr, Dagfinn «Daffi» Lie, Jonathan Fischel og Johnnie Harper 

## Diskografi
* *Perler Fra Svin* (album, Frank Znort Records 2012 / Nordic Records)
* *Kjönsliga Kalsonger* (album, Znort Records 2007)
* *Frank Znort Quartet* (album, Znort Records 2002)
* *Det beste til meg og mine venner - En hyllest til Joachim Nielsen* (album, Big dipper 2005)

## Referanser


## Eksterne lenker
* 
* 
* Folkefor – en brun film om Frank Znort Quartet 
* Frank Znort Quartet synger ''Grønlandsvisa''
* Frank Znort Quartet på YouTube
Evald Solbakken

**Evald O. Solbakken** (født 15. desember 1898 i Vang, død 4. mars 1967) var en norsk journalist og politiker (NKP/AP).

Han ble med i AP i 1917, og var formann for Hamar sosialistiske ungdomslag. Han arbeidet som sekretær i det faglige opplysningskontoret på Hamar i 1920, og deltok dette året som elev ved den sosialistiske dagskolen som ble startet i hovedstaden. Han gikk på det andre tremånederskurset som kom i gang i august. Året etter ble han redaksjonssekretær i Hamar-avisen *[[Arbeideren (Hamar)|Arbeideren]]*, og deretter redaktør i *[[Østerdal Arbeiderblad]]* i 1923.

Ved den store splittelsen i Arbeiderpartiet i november 1923 fulgte han Norges Kommunistiske Parti, og ble igjen redaksjonsekretær i *Arbeideren* som også hadde fulgt NKP.

I januar 1927 forlot han sammen med 32 andre Hamar kommunistiske parti og meldte seg inn i AP. I slutten av februar samme år ble han redaksjonssekretær i *[[Hamar Arbeiderblad]]*, før han fikk redaktørjobben i *[[Tidens Krav]]* i Kristiansund i årene 1928 til 1931. Fram til 1934 jobbet han så som redaksjonssekretær i *[[Fremtiden]]* i Drammen, før han begynte i *[[Dagsavisen|Arbeiderbladet]]*.

Under okkupasjonen av Norge ble han arrestert av tyskerne to ganger: 4. desember 1940 ble han fengslet og satt i Oslo fengsel frem til 4. mars 1941. 27. januar 1942 ble han igjen arrestert, og satt i Møllergata 19 til 23. april, da han ble flyttet til Grini fangeleir. Han slapp ut 2. juni 1942, og dro til Sverige. På slutten av krigen hjalp han til i flyktningmottaket Kjesäter.

Han var redaktør i *[[Hamar Arbeiderblad]]* fra 1947 til 1961.

## Politikk
Fra 1927 var han aktiv i Arbeiderpartiet på stedene han jobbet, som sekretær i både Hamars og Drammens AP-lag, og som formann i arbeiderungdomslaget på Hamar og AP-laget i Kristiansund.

Solbakken var valgt inn i Oslo bystyre fra 1937 til 1947. Han var valgt inn i Hamar kommunestyre fra 1956 til 1961. Der satt han også i formannskapet.

## Bibliografi
* *Finlands kamp* (1940)
* *I fengsel og landflyktighet* (1945)
* *50 års samvirke i hovedstaden* (1946)
* *Hamar Arbeiderblad gjennom 25 år : trekk av Arbeiderpartiets pressehistorie i Hedmark fra 1909* (1950)
* *Det røde fylke : trekk av den politiske arbeiderbevegelse i Hedmark gjennom 100 år* (1951)

## Referanser
Kikinda

**Kikinda** er en by og kommune i provinsen Vojvodina i Serbia. Kikinda kommune har ca. 67.000 innbyggere. 40.000 av disse bor i byen, de resterende bor fordelt i de 9 landsbyene rundt Kikinda.
Kikinda ligger på 45.84° N, 20.45° E.  

Kikinda er vennskapsbyen til Narvik. Disse to byene ble vennskapsbyer hovedsakelig etter andre verdenskrig. Partisanske krigsfanger og soldater som dro fra Kikinda for å kjempe i Narvik ble fanget og drept i de to fangeleirene rundt Narvik.

Kikinda og området rundt er rikt på jorder, og oljemarker. Da oljen ble oppdaget tidlig, etablerte flere oljeselskaper seg i området, dette bidro til enorm befolkningsvekst og økonomisk vekst. Dette førte til etterhvert at Kikinda ble den tredje rikeste by og kommune i Jugoslavia på den tiden.

Nå lider byen av arbeidsledighet, korrupsjon, og outsourcing av tidligere industri.
Within the Realm of a Dying Sun

***Within the Realm of a Dying Sun*** er det tredje albumet til Dead Can Dance, utgitt den 27. juli 1987 på plateselskapet 4AD. På albumets cover er et bilde av den franske sosialistiske politikeren og kjemikeren Francois Raspails grav i Père Lachaise.

Albumet er i stor grad todelt, med de fire første sporene sunget av Brendan Perry og de fire siste av Lisa Gerrard. Brendan Perrys bidrag begynner med sporet «Anywhere Out of this World», som, akkurat som flere spor i det forrige albumet, er en referanse til Charles Baudelaire, spor nummer 2, «Windfall» er et rent instrumentalspor med bruk av fløyter. Spor nummer fire, «Xavier» er foreslått å handle om den oppdiktede Rosanna Xavier som blir straffet for et lovbrudd mot en uskreven lov, og at hun lider under et mannsdominert styre. I denne sammenhengen er Rosanna Xavier symbolet på alle undertrykkede kvinner. Perrys sangstemme er blirr sammenliknet både med Jim Morrison og med Eddie Vedder.

Albumets andre halvdel består av sanger fremført av Lisa Gerrard. Disse er sunget i glossalia, det vil si at det ikke er noen forståelige ord i tekstene. I stedet er stemmen brukt som et instrument. Som Brendan bruker også Gerrard trommer, strykere, messingblåsere og treblåsere for å få fram en stil som høres ut som en blanding av en rekke stilarter, flesteparten av hvilke flere hundre år gamle. Hennes stil på det femte sporet, «Dawn of the Iconoclast» ble sammenliknet både med Richard Wagner og Laibach. Samtlige spor, men spesielt sjettesporet «Cantara» er blitt beskrevet som en blanding mellom arabisk, aborginsk-australsk, klassisk europeisk og en rekke andre stilarter.

Brendan Perry uttalte til Rolling Stone at de to bevisst unngikk kategorisering i sjangre. Tradisjonelt har verdensmusikk og new age ofte blitt brukt for å beskrive albumet.

## Sporliste
#«Anywhere Out of the World» &ndash; 5:08
#«Windfall» &ndash; 3:30
#«In the Wake of Adversity» &ndash; 4:14
#«Xavier» &ndash; 6:16
#«Dawn of the Iconoclast» &ndash; 2:06
#«Cantara» &ndash; 5:58
#«Summoning of the Muse» &ndash; 4:55
#«Persephone (The Gathering of Flowers)» &ndash; 6:36

## Referanser


## Eksterne lenker
*
Antigoniddynastiet

**Antigoniddynastiet** var en slekt av hellenistiske konger som nedstammet fra Aleksander den stores hærfører og general Antigonos I Monofthalmos («den enøyde»).

## Historie
Ved å etterfølge antipatridedynastiet i det meste av oldtidens Makedonia hersket Antigonos over det meste av Anatolia og nordlige Syria. Hans forsøk på ta kontroll over hele Aleksanders etterlatte verdensrike mislyktes da han led nederlag og døde i slaget ved Ipsos i år 301 f.Kr. Antigonos’ sønn Demetrios Poliorketes overlevde slaget og greide å ta kontroll over Makedonia noen få år senere, men tapte til slutten tronen og døde i fangenskap. Etter en periode preget av forvirring og uro var det Demetrios’ sønn Antigonos II Gonatas i stand til å etablere familiens kontroll over det gamle kongeriket Makedonia ved år 276 f.Kr., foruten også over de fleste greske bystatene.

## Arv
Antigoniddynastiet var det ene av fire riker som ble dannet av Aleksanders etterfølgere, de andre var Selevkid-dynastiet, Ptolemeerdynastiet og Attaliddynastiet. Det siste skudd på dynastiet, Perseus av Makedonia, regjerte mellom 179-168 f.Kr., ble anerkjent som en forkjemper av gresk frihet overfor Romerriket. Han var uansett ikke i stand til å stå imot de avanserende romerske legionene og det greske nederlaget i slaget ved Pydna som signaliserte slutten på dynastiet og en æra.

## Dynastiet

Medlemmen av Antigoniddynastiet var:

*Antigonos I Monofthalmos
*Demetrios I Poliorketes (294 f.Kr. -287 f.Kr.)
*Antigonos II Gonatas (276 f.Kr. -239 f.Kr.)
*Demetrios II (239 BC-229 f.Kr.)
*Antigonos III Doson (229 f.Kr. – 221 f.Kr.)
*Filip V (221 f.Kr. -179 f.Kr.)
*Perseus (179 f.Kr. -168 f.Kr.)

Den greske opprøreren mot Romerriket, og den siste kongen av Makedonia, Andriskos, hevdet å være en sønn av Perseus.

## Referanser


## Se også
* Konger av Makedonia
Hurtigløp på skøyter under Vinter-OL 1928 – 1500 meter herrer

**1500 meter [[hurtigløp på skøyter]]** var en øvelse med hurtigløp på skøyter under Vinter-OL 1928 programmet. Konkurransen ble avholdt tirsdag, 14. februar 1928.

30 skøyteløpere fra 14 nasjoner deltok på øvelsen.

## Medaljevinnere

## Rekorder
Dette var gjeldende rekorder verdens og olympisk rekorder (i sekunder) før Vinter-OL i 1928:

*(*)* Rekorden ble satt ved høy høyde (mer enn 1000 meter over havet) og på naturis.

## Resultater

## Kilder
*Offisiell olympisk rapport
*  

## Eksterne lenker
*
Peters stol

**Peters stol**, også kalt **Per varmestein** og **Per heitstein**, er en merkedag som blir feiret 22. februar til minne om apostelen Peter.  I Den katolske kirken skal feiringen være et uttrykk for  kirkelig samling om paven i Roma.

Denne minnedagen er avmerket på den norske primstaven som Peters stol, *Petrus Cathedratus* eller «Per varmstein». Dagen er også kjent som «Petersmesse om våren».   Primstavmerket er en stein eller en nøkkel. Dagen har blitt regnet som den første vårdagen:  Fra denne dagen går ikke telen djupare, og fra denne dagen begynner vannet å tære på isen.  I folketroen het det at St. Peter kastet varme steiner ned på isen og at han la varme steiner i jorda.

Uttrykket «Peters stol» viser også til et konkret møbel, en stol, *Cathedra*, i Peterskirken.

Begrepet Cathedra betydde etter hvert biskopens læresete og autoritet, og kirkene som ble bygd over disse setene, ble kalt katedraler. Pavens spesielle petrinske lærestol fikk navnet «Den hellige Stol» (Sancta Sedes).

## Referanser
Per Lundgren

**Per Trygve Lundgren** (født 9. juli 1959 i Kragerø i Telemark) er en norsk kunstmaler. 

Per Lundgren henter ofte motiver fra hjemtraktene i Kragerø. Han har portrettert mange norske og utenlandske berømtheter, blant andre kong Haakon VII. Arbeidene hans er innkjøpt til blant annet Krigsskolen og Hotel Continental.

Lundgren er også aktiv medlem i Gimle Rotary Klubb hvor han også har vært president.

## Referanser
Betejordloppe

**Betejordloppe** (*Chaetocnema concinna*) er en bille som tilhører familiegruppen bladbiller (Chrysomelidae). Den lever på forskjellige tungras og syrer.

Betejordloppe er mellom 1,8-2,4&nbsp;mm lang. Den har et brunlig eller messingfarget, nesten svart hode, halsskjold (pronotum) og dekkvingene. Oversiden er skinnende, men ikke metallisk. Halskjoldet har en grunn, men ganske grov og tett punktur, dekkvingene har flere langsgående rekker av grov punktur. Kroppen er oval som bladbillene ofte er. Beina er brunlige, mens lårene kan være mørkere. Baklåret er langt tykkere enn de andre lårene.

Både larvene og de voksne (imago) billene lever av å spise blad på næringsplanten.

Betejordloppe tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser




## Litteratur
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* Betejordloppe ''Chaetocnema concinna'' - Fauna Europaea
* Norsk entomologisk forening
Robert Richardson

**Robert Bridge Richardson** (født 1955) er en amerikansk filmfotograf. Han har mottatt Oscar for filmene *[[J.F.K. – saken fortsetter]]*, *[[The Aviator]]* og *[[Hugo Cabret]]*, og han samarbeider ofte med Oliver Stone og Martin Scorsese.

Richardson ble født i Hyannis i Massachusetts. Han ble uteksaminert fra Rhode Island School of Design med en BFA i film/animasjon/video, og mottok en MFA fra AFI Conservatory. Richardson jobbet som kameraoperatør og fotograf på filmer som Alex Cox' *[[Repo Man]]*, Dorian Walkers *[[Making the Grade]]* og Wes Cravens *[[A Nightmare on Elm Street]]*. Han jobbet også som kameramann på TV-dokumentarer og dokudramaer. Mens han filmet *The Front Line: El Salvador* møtte han Oliver Stone, som ansatte ham som filmfotograf på *[[Salvador (film)|Salvador]]* (1986), Stones første store regijobb.

Richardson fortsatte å jobbe med Stone, på filmer som *[[Platoon]]* (som ga Richardson hans første Oscar-nominasjon), *[[Wall Street (film)|Wall Street]]* (1987), *[[Født 4. juli]]* (1989) (Oscar-nominert), *[[JFK (film)|JFK]]* (1991) (vant Oscar) og *[[The Doors (film)|The Doors]]* (1991).

I 1995 jobbet han med Martin Scorsese på *[[Casino (film)|Casino]]*, og startet et annet langt regissørforhold.

Richardson er skilt og har tre barn.

## Filmografi som filmfotograf

## Referanser


## Eksterne lenker
*
Xyzzy

**Xyzzy** er et magisk ord fra det tekstbaserte videospillet *[[Colossal Cave Adventure]]*. I spillet blir det brukt på samme måte som «sesam sesam» blir brukt andre steder. I matematikk blir **XYZZY** brukt som huskehjelpemiddel (magisk ord) for å huske hvordan man regner ut kryssproduktet av to tredimensjonale vektorer.

## Referanser
William Kuhlemeier

**William «Bill» Kuhlemeier** (født 14. januar 1908 i Washington, død 8. juli 2001 i Carlsbad i California) var en amerikansk turner. Han representerte turnforeningen Turnverein Germania, men representerte Los Angeles Athletic Club (LAAC) under OL.

Han deltok i køller (*indian clubs*) under sommer-OL 1932 i Los Angeles, der han fikk bronsemedalje. USA vant alle medaljene i denne øvelsen; Philip Erenberg fikk sølv, og George Roth gull.

Han jobbet som leder for et familieeid vaskeri.

## Referanser


## Eksterne lenker
*
Geoffroy

**Geoffroy**, er et familienavn (slektsnavn).

* Claude Joseph Geoffroy (1685–1752) – zoolog
* Étienne Louis Geoffroy (1725–1810) – zoolog (entomologi)
* Étienne Geoffroy Saint-Hilaire (É. Geoffroy Saint-Hilaire) (1772–1844) – zoolog
* Isidore Geoffroy Saint-Hilaire (I. Geoffroy Saint-Hilaire) (1805–1861) – zoolog
Einar Johansen

**Einar Johansen** (født 15. august 1915 i Tromsø, død 16. oktober 1996 i Arendal) var en norsk motstandsmann, telegrafist og ingeniør. Han er kjent for sin innsats under andre verdenskrig, da han ble dekorert med Krigskorset, Norges fremste utmerkelse.

## Andre verdenskrig
Johansen vokste opp i Tromsø. Han tok reallinjen på gymnaset og tok telegrafskole og radioskole. Da Tyskland invaderte Norge 9. april 1940 var Johansen student ved Norges tekniske høgskole i Trondheim. Han deltok i kampen mot invasjonsstyrkene og var telegrafist under felttoget i Nord-Norge.

Johansen vendte deretter tilbake til Trondheim for å fortsette studiene og kom høsten 1940 med i motstandsarbeid. Han ble med i gruppen av NTH-studenter som etablerte radiosenderen Skylark B. Gruppen var særlig aktiv i etterretning mot tyske orlogsskip og i særdeleshet slagskipet «Tirpitz». Da Skylark Bs aktiviteter ble rullet opp av tyskerne høsten 1941, kom Johansen seg unna. Han kom seg i september 1941 via Sverige over til Storbritannia.

I Storbritannia gjennomgikk Johansen opplæring og ble rekruttert til Secret Intelligence Service for oppdrag i det okkuperte Norge. Våren 1942 ble han sendt til Troms, turen ble utført med fiskeskøyta MK «Kvalsund I». Her drev han  etterretningsvirksomhet på Kvaløya, Finnsnes og Senja og opererte radiostasjonene Libra, Uspilon og flere andre. Han bidro til etablering av radiosendere i Vesterålen, Målselv, Harstad, Lødingen og Skjervøy. Store tyske orlogsskip var en hovedinteresse for britisk etterretning og skipene «Scharnhorst» og «Tirpitz» var viktige objekter for Johansens virksomhet. Informasjonen som ble formidlet til britisk etterretning bidro til senkningen av «Tirpitz» 12. november 1944.

## Etter krigen
Etter verdenskrigen fullførte Johansen sin utdannelse som ingeniør. Han arbeidet deretter i Televerket der han til slutt ble overingeniør og teknisk sjef i Televerkets Agder-region med hovedkontor i Arendal.

## Utmerkelser

I statsråd 2. juli 1943 ble fenrik Johansen tildelt Krigskorset for sin innsats med å etablere og operere radiosendere i Nord-Norge. Diplomet ble vedtatt påskrevet «For særlig fortjenstfull innsats i forbinnelse med hemmelig militær virksomhet.» Johansen ble også tildelt Deltagermedaljen med rosett. Av britene ble han dekorert med utmerkelsene Distinguished Service Order og Distinguished Service Cross.

Området Johansenbotten i Dronning Maud Land er oppkalt etter Einar Johansen.

## Biografi
* Dag Christensen: *Den skjulte hånd. Historien om Einar Johansen – britenes toppagent i Nord-Norge under krigen*, Oslo: Damm, 1990

## Referanser
Johann August Ephraim Goeze

**Johann August Ephraim Goeze** (født 28. mai 1731 i Aschersleben, død 27. juni 1793 i Quedlinburg) var en tysk entomolog og luthersk prest.

## Liv og virke
### Bakgrunn, prestevirke
Goeze studerte fra teologi 1747 til 1751 ved Universitetet i Halle. Fra 1755 var han teolog i Quedlinburg, fra 1762 som pastore ved St.-Blasii-Kirche i Quedlinburg. I 1786 ble han hoffdiakon ved stiftskirken i Quedlinburg.

Hen var bror av den lutherske teolog Johann Melchior Goeze (1717−1786).

### Zoolog
Som zoolog arbeidet blant annet med å klassifisere insekter og andre virvelløse dyr, særlig de som har et liv tilknyttet ferskvann. Han har beskrevet (autor) flere arter og var den som først beskrev gruppen bjørnedyr. Han arbeidet også med landlevende dyr, blant annet biller.

## Referanser
Hurtigløp på skøyter under Vinter-OL 1928 – 500 meter herrer

**500 meter [[hurtigløp på skøyter]]** var en øvelse under Vinter-OL 1928. Konkurransen ble avholdt mandag, 13. februar 1928 i St. Moritz, Sveits.

33 skøyteløpere fra 14 nasjoner fullførte øvelsen.

## Medaljevinnere

## Rekorder
Dette var gjeldende rekorder verdens og olympisk rekorder (i sekunder) før Vinter-OL i 1928:

*(*)* Rekorden ble satt ved høy høyde (mer enn 1000 meter over havet) og på naturis.

Sju løpere var raskere enn gjeldende olympisk rekord med de to olympiske vinnerne som nye olympiske rekordholdere. Bernt Evensen og Clas Thunberg fikk tiden 43,4 sekunder.

## Resultater

## Eksterne lenker
* 
* Offisiell olympisk rapport
*
Hiram Monserrate

**Hiram Monserrate** (født 12. juli 1967) er en amerikansk politiker som tilhører Demokratene. Han satt i bystyret i New York City fra 2002 til 2008, da han ble valgt inn i delstaten New Yorks senat. 9. februar 2010 ble han ekskludert fra delstatssenatet med 53 mot 8 stemmer. Han ble ekskludert fordi han ble dømt for et angrep på sin kjæreste. Monserrate er den første som ble ekskludert fra delstatssenatet siden 1861. Med ekskluderingen mistet Demokratene sitt styringsdyktige flertall.

8. juni 2009 skiftet Monserrate og en annen demokratisk delstatssenator, Pedro Espada, side og skapte politisk kaos. Sammen med republikanerne utnevnte de republikaneren Dean Skelos til majoritetsleder, og Espada til senatets president. En uke senere skiftet Monserrate igjen side, noe som førte til at demokratene og republikanerne hadde 31 stemmer hver. Som følge av at New York ikke hadde noen viseguvernør med dobbeltstemme (David Paterson hadde tatt over Eliot Spitzers jobb), ble det en lovgivende krise i senatet som varte frem til 8. juli da Espada skiftet side til Demokratene igjen.

## Referanser
Where I Reign

***Where I Reign*** er et dobbelt samlealbum fra det amerikanske progressiv/power metal-bandet Kamelot.

Albumet er det første samlealbumet til bandet, og ble utgitt 17. april 2006 i USA på Noise Records.

## Sporliste
;Disk 1
# «Eternity»
# «Black Tower»
# «Call of the Sea»
# «Red Sands»
# «Heaven»
# «Rise Again»
# «Birth of a Hero»
# «Song of Roland»
# «Providence»
# «Millennium»
# «King's Eyes»
# «Where I Reign»
# «Once a Dream»
# «The Fourth Legacy»
# «Nights of Arabia»

;Disk 2
# «The Shadow of Uther»
# «The Sailorman's Hymn»
# «Until Kingdom Come»
# «Lunar Sanctum»
# «Call of the Sea» (konsertversjon)
# «One Day»
# «We Are Not Separate»
# «Forever»
# «Wings of Despair»
# «The Spell»
# «Don't You Cry»
# «Karma»
# «Temples of Gold»  
# «Center of the Universe»  
# «Farewell» 
# «The Edge of Paradise»  
# «Descent of the Archangel»  
# «On the Coldest Winter Night» 
# «The Mourning After (Carry On)»
Bundesliga (fotball kvinner) 1999–2000

**[[Bundesliga (fotball kvinner)|Bundesliga i fotball for kvinner]] 1999-2000** er den tiende sesongen av Bundesliga i fotball for kvinner, Tysklands øverste fotballiga. Det er også den tredje sesongen med felles tabell siden innføringen i 1997.

Sesongen begynte den 29. august 1999 og varte til 21. mai 2000. Duisburg vant med femten poeng på Frankfurt Potsdam, den (per februar 2010) største avstanden mellom nummer en og to. Sportfreunde Siegen kom på tredjeplass, deres siste topplassering. 1. FC Nürnberg og TuS Niederkirchen rykket ned.

## Sluttabell
**K** = Kamper spilt; **V** = Kamper vunnet; **U** = Kamper endt uavgjort; **T** = Kamper tapt; **+** = Scorede mål; **-** = Inslupne mål; **MF** = Målforskjell; **P** = Poeng

Vinner er markert i grønt og nedrykkslag i rosa. (N) markerer lag som rykket opp før sesongen, og (M) markerer forrige sesongs seriemester.

## Resultater

## Topscorere
Realf Hansen

**Realf Joakim Hansen** (født 12. juli 1915, død 28. oktober 1995 i Harstad) var en norsk motstandsmann og medlem av Shetlandsgjengen. Han er kjent for sin innsats under andre verdenskrig, da han ble dekorert med Krigskorset, Norges fremste utmerkelse.

Under okkupasjonen kom Hansen over til Storbritannia der han gikk inn i de norske styrkene. Han ble med i den norske marinens spesialavdeling, populært kalt Shetlandsgjengen. Hansen seilte i hemmelige oppdrag mellom Norge og Shetland, og fraktet soldater, etterretningsagenter, flyktninger og militære forsyninger over Nordsjøen. I vintersesongene 1943–44 og 1944–45 gjennomførte Hansen 41 turer med «Hitra». Han var blant dem som hadde flest turer til det okkuperte Norge.

## Utmerkelser
I statsråd 2. august 1946 ble utskrevet ledende dekksmann Hansen tildelt Krigskorset med sverd «For fremrakende innsats under utførelsen av særoppdrag».

I 1995 ble han hedret med statuett av Sjømilitære Samfund.

## Referanser
Norsk senter for folkemusikk og folkedans

**Norsk senter for folkemusikk og folkedans (Sff)** (tidligere Rff-senteret) er et ledende fag- og formidlingssenter for folkemusikk og folkedans som arbeider for å fremme, verne, og videreføre norske folkemusikk- og folkedanstradisjoner. Norsk senter for folkemusikk og folkedans er akkreditert som rådgivende organisasjon for UNESCO på vern og ivaretakelse av immateriell kulturarv. Senterets selvstendige arbeid omfatter blant annet innsamling, arkivdrift, forskning, formidling og tjenesteytelser. Sentret holder til på Dragvoll i Trondheim.

## Arbeidsområder
De fagansatte ved Norsk senter for folkemusikk og folkedans driver med arkivarbeid, forskning, formidling og prosjektarbeid.

## Støtteordninger
Norsk senter for folkemusikk og folkedans driver to støtteordninger og tar i mot søknader om økonomisk støtte til enkeltpersoner, foretak, offentlige og private organisasjoner, utøvere og andre. Støtte kan gis til prosjekter eller aktiviteter som bidrar til å fremme og videreføre norske folkemusikk- og/eller folkedanstradisjoner. Støtte fra ordningen "Prosjektmidler" deles ut to ganger i året, mens "Små og raske midler" deles ut ca. en gang i måneden, unntatt i sommermånedene. 

## Undervisning og samarbeid

* Senteret samarbeider med Institutt for musikkvitenskap ved NTNU, og tilbyr blant annet instituttets studenter omvisning i arkivet og veiledning i oppgaveskriving.

* Siden 2012 har senteret hatt en aktiv rolle som *associated partner* med masterprogrammet «Choreomundus – International master in Dance Knowledge, Practice, and Heritage», som er et Erasmus mundus-program tilknyttet NTNU. Masterprogrammet undersøker dans og andre bevegelsessystemer som immateriell kulturarv, og er et samarbeid mellom NTNU, Trondheim; Université de Clermont Auvergne, Frankrike; Universitetet i Szeged, Ungarn; og University of Roehampton, Storbritannia. De fire universitetene er alle er internasjonalt anerkjent for sitt arbeid innen utvikling av innovative læreplaner for analyse av dans og annen bevegelsespraksis.

* I 2020 inngikk Norsk senter for folkemusikk og folkedans en samarbeidsavtale med Institutt for tradisjonskunst og folkemusikk ved Universitetet i Sørøst-Norge, avdeling Rauland, der senterets kompetanse i etnokoreologi, danseanalyse og arkivformidling er viktige bidrag. Norsk senter for folkemusikk og folkedans veileder studenter på bachelor- og masternivå i arkivstoff og arkivanalyse.

## Referanser


## Eksterne lenker
* Norsk senter for folkemusikk og folkedans' hjemmesider Besøkt 25. mars 2022.
Epica

:*For albumet av power metal-bandet Kamelot, se [[Epica (album)]].*

**Epica** er et nederlandsk symfonisk metal-band.

Bandet ble startet av gitarist og vokalist Mark Jansen i 2003 etter at han forlot bandet After Forever.

## Medlemmer
* Simone Simons – vokal
* Mark Jansen – gitar og vokal
* Ad Sluijter – gitar
* Coen Janssen – keyboard
* Rob van der Loo – bassgitar
* Ariën van Weesenbeek – slagverk

## Diskografi
;Studioalbum
* *[[The Phantom Agony]]* (2003)
* *[[Consign to Oblivion]]* (2005)
* *[[The Score - An Epic Journey]]* (2005)
* *[[The Divine Conspiracy]]* (2007)
* *[[Design Your Universe]]* (2009)
* *[[Requiem for the Indifferent]]* (2012)
*The Quantum Enigma (2014)
* *[[The Holographic Principle]] (*2016)
* Omega (2021)
* Aspiral (2025)
;Singler
* *The Phantom Agony* (2003)
* *Feint* (2004)
* *Cry for the Moon* (2004)
* *Solitary Ground* (2005)
* *Quietus (Silent Reverie)* (2005)
* *Never Enough* (2007)
;DVD-er
* *We Will Take You With Us* (2004)

## Eksterne lenker
* 
* 
* 
*
Bundesliga (fotball kvinner) 1998–99

**[[Bundesliga (fotball kvinner)|Bundesliga i fotball for kvinner]] 1998–99** er den niende sesongen av Bundesliga i fotball for kvinner, Tysklands øverste fotballiga. Det er også den andre sesongen med felles tabell.

Sesongen begynte den 22. august 1998 og sluttet den 23. mai 1999. 1. FFC Frankfurt (tidligere SG Praunheim) vant sin første Bundesligatittel, og ble med dette det beste Frankfurt-laget. Duisburg endte tre poeng bak. Sportfreunde Siegen endte på tredjeplass, 19 poeng bak andreplassen. FFC Heike Rheine og SC Freiburg rykket ned. 

## Sluttabell
**K** = Kamper spilt; **V** = Kamper vunnet; **U** = Kamper endt uavgjort; **T** = Kamper tapt; **+** = Scorede mål; **-** = Inslupne mål; **MF** = Målforskjell; **P** = Poeng

Vinner er markert i grønt og nedrykkslag i rosa. (N) markerer lag som rykket opp før sesongen, og (M) markerer forrige sesongs seriemester.

## Resultater

## Topscorere
Svorkmo stadion

**Svorkmo stadion** er et stadion som ligger på Svorkmo, en times kjøring fra Trondheim.
Stadionet brukes til daglig av fotballaget Svorkmo/NOI som spiller i 5. divisjon avdeling 7.

## Historie
I 1927 ble anlegget tatt i bruk av Svorkmo/NOI, og i 1957 ble det lagt gress på banen.
Lenge ble garderobene på gymsalen på Årlivoll skole, brukt som garderobe til banen.
På 1970-tallet lå Svorkmo/NOI i 4. divisjon, da de spilte mot rivalene Orkdal og Orkanger sies det at det iblant møtte opp hele 400 personer på kampene, da sto det folk rundt hele banen.
I 2006–2007 ble det bygd et nytt klubbhus med kiosk, to spillergarderober, dommergarderobe, toalett og møterom.

Det er ikke noe form for tribune på banen.
Årabrot

**Årabrot** er et norsk støyrock/alternativ rock-band fra Haugesund med base i Oslo.

Bandet ga i 2003 ut sin første album *Rogues Gallery* og har siden gitt ut flere musikkalbum og EP-er. De vant Spellemannprisen 2011 i klassen metal for albumet *[[Solar Anus]]*. De har i tillegg vært nominert til Spellemannprisen fire ganger: Spellemannprisen 2009 i klassen metal for *[[The Brother Seed]]* fra 2009, Spellemannprisen 2016 i klassene rock og årets album for albumet *The Gospel* fra 2016 og Spellemannprisen 2018 i klassen rock for albumet *Who Do You Love*.

Navnet Årabrot er hentet fra en søppelfylling i Haugesund med samme navn.

## Medlemmer
;Nåværende
* «K:N» (Kjetil Nernes): gitar, vokal
*Magnus Nymo: slagverk

;Tidligere
* «Sofus K» (Kristian Kallevik): bassgitar (–2003)
*«Deadly Nightshade» (Jon Øvstedal): bass, keyboard, gitar (–2010)
*«Marakel» (Vidar Evensen): slagverk

## Diskografi
* *Rogues Gallery* (2003)
* *Proposing a Pact with Jesus* (Norway Rat Records, 2005, 7 spor)
* *Rep.Rep* (Norway Rat Records, 2006) 10 spor
* *[[The Brother Seed]]* (Norway Rat Records, 2009)
* *Absolute Negativism EP* (Norway Rat Records, 2009)
* *I Rove* (Ep 3 spor, Fysisk Format, 2009)
* *[[Revenge (Årabrot-album)|Revenge]]* (Fysisk Format, 2010)
* *[[Solar Anus]]* (Fysisk Format, 2011)
* *Mæsscr 12"* (Fysisk Format, 2012)
* *Arabrot* (Fysisk Format, 2013)
* *I Modi* (Fysisk Format, 2014)
* *You Bunch of Idiots 12"* (Fysisk Format, 2015)
* *The Gospel* (Fysisk Format, 2016)
* *Who Do You Love* (Pelagic Records, 2018)
* *Norwegian Gothic* (Pelagic Records, 2021)
* *Of Darkness and Light* (Pelagic Records, 2023)

## Referanser


## Eksterne lenker
* Årabrot på Myspace
H.G.F. Holm

**Heinrich Gustav Ferdinand Holm** (født 23. april 1803, død  1. mai 1861) var en dansk tegner og maler; han er også kjent under tilnavnet **Fattigholm**. Han var sønn av kobberstikkeren Jens M. Holm og det antas at han var elev av faren.

Holms tilnavn var ikke tatt ut av løse luften; i store deler av sin voksne tilværelse levde han i fattigdom og han døde da han var innlagt på friplass av Københavns fattigvesen. Hans situasjon ble ikke lettere av hans sinnssykdom og han var enkemann og far til fire barn.  Inntekter fikk han ved å utføre tegninger og akvareller og selge dem – ofte til spottpris. 

## Arbeid
På tross av sine vanskelige livsvilkår har Holm utvist betydelige evner. Hans motiver var ofte landskapsmotiver fra Sjælland og bybilder fra København og de har blant annet historisk interesse fordi de er utført med stor nøyaktighet og detaljrikdom. Bybildene fra København utgjør en stor del av det bildet man i dag har av gullalderens hovedstad, ikke bare når det gjelder bygninger, men de viser også det livet som fant sted mellom husene.

Mange av tegningene hans ble længe efter hans død benyttet av Den kongelige Porcelainsfabrik hvor de ble malt på forskjellige varer, spesielt kopper. Motivene var også populære på kaffe-og teserviser. 

I perioden 1818–27 utførte han også flere tegninger for Oldsagskommissionen, bl.a. av gullbrakteater og utgravingen av den nordlige gravhaugen i Jelling. I 1823 var han opphavsmannen til en ny vignett til *[[Danske Magazin]]*, som benyttet Holms utgave frem til 1886 og igjen fra 2004.

## Referanser


## Litteratur
* Knud J. Krogh og Bodil Leth-Larsen: *Fattig Holm som antikvarisk tegner. Om maleren H.G.F. Holms arbejde for Oldsagskommissionen 1818-27* i *Nationalmuseets Arbejdsmark* 1990, s. 118-29

## Eksterne lenker
* 
*
Tore Sandbakken

**Tore Thorvaldsen Sandbakken**  (født 1985) er en norsk jazztrommeslager fra Trondheim.

Han har spilt i flere grupper som Aphrodisiac, Off Topic, Vojtech Prochazka Trio, Jens Carelius og Astrid E. Pedersen Ensemble. Sammen med Kim Johannesen og Svein Magnus Furu ble han nominert til Spellemannprisen 2009 i klassen jazz for utgivelsen *Kayak*.

## Diskografi
* *The Beat of The Travel* (Viking Records, 2009) med Jens Carelius
* *Kayak* (AIM Sound City, 2009) med Kim Johannesen og Svein Magnus Furu
* *Sacred Harp* (The Perfect Hoax, 2009) med Sacred Harp
* *Amoeba's Dance* (Animal Music, 2010) med Vojtech Prochazka Trio
* *Yearning* (Park Grammofon, 2010) med Aphrodisiac
* *The Architect* (Jansen Plateproduksjon, 2011) med Jens Carelius
* *Først* (NORCD, 2012) med Dag-Filip Roaldsnes
* *Dark Poetry* (Creative Sources, 2012) med Bleak House
* *Salmer og jazz* (2013) med Eli Helland
* *Hot Music* (Leo Records, 2013) med Arrigo Cappelletti 4tet
* *A Tribute to Jack Teagarden* (Herman Records, 2013) med Kristoffer Kompen
* *Solen avløser regnet som avløser solen* (SOFA, 2013) med Bergljot
* *The Island* (Impeller Records, 2013) med Ine Hoem

## Referanser


## Eksterne lenker
*
The Black Halo

***The Black Halo*** er det syvende studioalbumet til det amerikanske progressiv/power metal-bandet Kamelot.

Albumet ble utgitt 15. mars 2005 på Steamhammer Records. Albumet er bandets andre konseptalbum, og er fortsettelsen av historien fra albumet Epica. Med på albumet er blant andre Simone Simons (Epica), Shagrath (Dimmu Borgir) og Jens Johansson (Stratovarius).

## Sporliste
# «March of Mephisto» – 5:30
# «When the Lights Are Down» – 3:42
# «The Haunting (Somewhere in Time)» – 5:40
# «Soul Society» – 4:18
# «Interlude I (Dei Gratia)» – 1:00
# «Abandonned» – 4:07
# «This Pain» – 4:00
# «Moonlight» – 5:10
# «Interlude II (Un Assassinio Molto Silenzio)» – 0:40
# «The Black Halo» – 3:43
# «Nothing Everdies» – 4:46
# «Memento Mori» – 8:54
# «Interlude III (Midnight- Twelve Tolls for a New Day)» – 1:22
# «Serenade» – 4:34
# «Epilogue» (02:46)*
# «Soul Society» (Radio Edit) (03:52)*
 Bonusspor på japansk versjon

## Personell
* Roy Khan – vokal
* Thomas Youngblood – gitar
* Glenn Barry – bassgitar
* Casey Grillo – trommer
* Simone Simons – vokal på spor 3
* Shagrath – vokal på spor 1 & 12
* Jens Johansson – keyboard på spor 1 & 2
*Mari Youngblood – vokal på spor 6 & 12

## Eksterne lenker
*
Lars A. Tenmark

**Lars Anker Tenmark** opprinnelig **Thøversen** (født 20. mai 1893, død 25. mars 1987) var en norsk skipsfører i handelsflåten. Han er kjent for sin innsats under andre verdenskrig, da han ble dekorert med Krigskorset, Norges fremste utmerkelse.

## Evakueringen av Calais
Tenmark var fører av DS «Lysaker V», som 16. mai 1940 ankom Calais i Frankrike. Tyskland hadde angrepet Frankrike tidligere i måneden og den 24. mai gikk den 10. tyske panserdivisjon til angrep på Calais. Beleiringen av byen varte i fire dager og det ble foretatt evakuering av britiske, franske og andre allierte fra havnen inntil byen falt den 27. mai. Det norske skipet DS «Lysaker V» ble satt inn i evakueringen. Skipet ble utsatt for angrep fra tyske fly. DS «Lysaker V» tok om bord 750 franskmenn, nederlendere, belgiere og nordmenn, som var i behov av evakuering på grunn av den tyske fremrykkingen. DS «Lysaker V» førte de evakuerte fra Calais til Brest via Cherbourg.

## Utmerkelser

I statsråd 21. august 1942 ble skipsfører Tenmark på DS «Lysaker V» hedret med Krigskorset for sin innsats under evakueringen av Calais.

Tenmark ble også tildelt Haakon VIIs Frihetskors.

## Referanser
Johann Friedrich Wilhelm Herbst

**Johann Friedrich Wilhelm Herbst** (født 1. november 1743 i Pedershage i Tyskland, død 5. november 1807) var en tysk teolog og entomolog med autornavnet *Herbst*.

## Liv og virke
Herbst var sønn av presten *Nikolaus Herbst* (1705–1773) og Anna Elisabeth von Oven (1721–1746). Han studerte teologi og underviste i Halle, senere i Berlin. Han ble presteordinert i 1769. Først var han prest i militæret, bl.a. ved militærakademiet *Kadettenhaus* i Berlin, senere hadde han andre stillinger i den evangeliske kirka.

Ved siden av prestegjerningen var han en interessert zoolog som beskrev flere arter. Han beskjeftiget seg særlig med å systematisere insekter og andre virvelløse dyr og publiserte en rekke innflytelsesrike bøker om temaet. Herbst var eier av en omfattende insektsamling.

## Litteraturliste - publikasjoner i utvalg
* I samarbeid med Carl Gustav Jablonsky (red.): *Naturgeschichte der in- und ausländischen Insekten* (1783–1806, 10 bind). Den første komplette oversikten over biller (Coleoptera).
* *Anleitung zur Kenntnis der Insekten* (1784–86, 3 bind)
* *Naturgeschichte der Krabben und Krebse* (1782–1804, 3 bind) 
* *Einleitung zur Kenntnis der Würmer* (1787–88, 2 bind)  
* *Natursystem der ungeflügelten Insekten* (1797–1800, 4 deler)

## Litteratur
* 
*
Amy Williams

**Amy Joy Williams** (født 29. september 1982 i Cambridge) er en britisk skeletonkjører som deltok i de olympiske vinterleker 2010 i Vancouver.

Williams ble olympisk mester i skeleton under vinter-OL 2010 i Vancouver. Hun vant konkurransen foran Kerstin Szymkowiak og Anja Huber, begge fra Tyskland.

Hun ble nummer to i verdensmesterskapet i skeleton 2009 i Lake Placid.

Williams ble i 2010 utnevnt til medlem av Order of the British Empire for fortjenester av idrett.

## OL-medaljer
* 2010  Vancouver -  **Gull** i skeleton, damer  Storbritannia

## Referanser


## Eksterne lenker
*
Aksel Gresvig

**Aksel Johan Andersen Gresvig** (1876–1958) var en norsk banesyklist, idrettsleder og forretningsmann. 

Han etablerte sykkelforretningen A. Gresvig i Oslo i 1901, som produserte og solgte sykler, og vokste til en av de største sportskjedene i Skandinavia.

Gresvig var medstifter av Syklistenes Landsforening i 1947.

I perioden 1908-1911 var Gresvig president i Norsk Skøiteforbund, som representant fra Kristiania Skøiteklub. Og igjen i perioden 1915-1916, men da hadde forbundet endret litt på navnet til Norges Skøiteforbund. Han trakk seg imidlertid før tiden den 16. oktober 1916.

Gresvig var også president i Norges Cykleforbund i perioden 1927/1928.

Som syklist representerte han klubben Kristiania Velocipedklub.

## Referanser




## Litteratur
* 

## Eksterne lenker
* Bilder av Aksel Gresvig, Oslo museum
* 
*
Kristiania Velocipedklub

**Kristiania Velocipedklub** var Norges første sykkelklubb. Den ble etablert som **Christiania Velociped-Klub** 9. januar 1882. Initiativtakere var brødrene Hans og Kristofer Berg og L.B.Gyldenskog.

Klubben arrangerte det første internasjonale sykkelritt i Norge 21. juni 1885, på en travbane på Slependen i Bærum.

Kjente syklister som representerte klubben var bl.a. Aksel Gresvig.

## Referanser


## Litteratur
*
Suspensjon (arbeidsforhold)

**Suspensjon** av arbeidsforhold innebærer at arbeidstakeren midlertidig må fratre sin stilling, samtidig som lønnen opprettholdes. 

## Suspensjon etter arbeidsmiljøloven
Arbeidsgiveren kan suspendere en arbeidstaker dersom det er grunn til å anta at arbeidstakeren har gjort seg skyldig i forhold som kan medføre avskjed. I tillegg til dette må virksomhetens behov tilsi at arbeidstakeren må fratre mens saken undersøkes. Arbeidsgiveren må løpende vurdere om vilkårene for suspensjon er oppfylt.

Saksbehandlingen er som ved oppsigelse, så langt disse reglene passer. Spørsmålet om suspensjon må drøftes med arbeidstakeren og han har rett til å la seg bistå av en rådgiver. Beslutningen om suspensjon skal meddeles skriftlig til arbeidstakeren personlig eller ved rekommandert brev. Dersom suspensjonen varer lengre enn tre måneder må den ha særskilt grunnlag. I brevet skal arbeidstakeren opplyses om forhandlingsrett og søksmålsrett og fristene for dette. Domstolen kan kjenne en urettmessig supensjon ugyldig og virkningen er da gjeninntredelse og eventuell erstatning for både økonomisk og ikke-økonomisk tap (tort og svie).

## Suspensjon etter tjenestemannsloven
En tjenestemann kan midlertidig fjernes fra stillingen inntil det kan avgjøres om det er grunnlag for avskjed. Det er et vilkår at *tjenestens tarv* krever det og det er grunn til å anta at vedkommende har gjort seg skyldig i atferd som kan føre til avskjed, jf tjenestemannsloven § 16. Tjenestens tarv er ikke definert i loven. Det avgjørende er at det ville virke skadelig for tjenesten om vedkommende gjenopptok arbeidet før avgjørelse er truffet, samt at vedkommende kan forspille bevis.

Suspensjonen skal heves dersom vedtak om avskjed ikke er truffet innen 6 måneder. Inntil avskjedsvedtak foreligger, har den suspenderte krav på stillingens lønn. Det kan gjøres fradrag for inntekt av annet arbeid i suspensjonstiden.

De såkalt *uavsettelige* embetsmenn, dvs. embetsmenn som bare kan avskjediges ved dom før oppnådd aldersgrense, kan også suspenderes. Det skal reises sak for domstolene straks det foreligger vedtak om suspensjon, jf Grunnlovens § 22.

## Referanser
SNL